CELEX: 
Language: lv
Date: 2020-08-31 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz krāsām, kuras izgatavotas pēc pasūtījuma, groza Eiropas Parlamenta un Padomes Regulas (EK) Nr. 1272/2008 par vielu un maisījumu klasificēšanu, marķēšanu un iepakošanu 25. pantu

EIROPAS
                            KOMISIJA
                                                     Briselē, 31.8.2020.
                                                     C(2020) 5759 final
                        KOMISIJAS DELEĢĒTĀ REGULA (ES) …/..
                                         (31.8.2020),
   ar ko attiecībā uz krāsām, kuras izgatavotas pēc pasūtījuma, groza Eiropas Parlamenta
       un Padomes Regulas (EK) Nr. 1272/2008 par vielu un maisījumu klasificēšanu,
                            marķēšanu un iepakošanu 25. pantu
                                 (Dokuments attiecas uz EEZ)
LV                                                                                       LV
 ---pagebreak---                                          PASKAIDROJUMA RAKSTS
   1.         DELEĢĒTĀ AKTA KONTEKSTS
   Atbilstoši Regulas (EK) Nr. 1272/2008 45. panta 1. punktam par informācijas saņemšanu no
   importētājiem un pakārtotajiem lietotājiem par bīstamām ķīmiskām vielām, kuras tie laiž
   tirgū, ir atbildīgas dalībvalstu pilnvarotās struktūras. Regula (EK) Nr. 1272/2008 ar Komisijas
   Regulu (ES) 2017/542 tika grozīta, pievienojot pielikumu, ar ko saskaņo informāciju, kura
   jāsniedz saistībā ar reaģēšanu ārkārtas situācijās veselības jomā (“VIII pielikums”)1.
   VIII pielikumu pieņēma 2017. gada martā. Pēc pieņemšanas dalībvalstis un industrijas
   ieinteresētās personas nopietnu, ar praktisko izpildāmību saistītu apsvērumu dēļ2 aicināja
   VIII pielikumu pirms atbilstības nodrošināšanas datuma grozīt. Komisija pasūtīja pētījumu,
   kurā tika novērtēts prasību likumīgums un ietekme uz atbildīgajām personām, un secināja, ka
   grozījumi VIII pielikumā patiešām ir nepieciešami. Pēc Regulas (ES) 2020/11 pieņemšanas,
   ar kuru tika atlikts atbilstības nodrošināšanas datums attiecībā uz privātai lietošanai
   paredzētiem maisījumiem un kura mērķis bija vienādot noteikumu interpretāciju, uzlabojot
   iekšējo saskaņotību un mazinot dažas neparedzētas sekas, kas kļuva acīmredzamas tikai pēc
   Regulas (ES) 2017/542 pieņemšanas, šis būtu otrais regulas grozījums.
   Komisija ar šo grozījumu ierosina 25. pantam pievienot 8. punktu, kā arī grozīt Regulas (EK)
   Nr. 1272/2008 VIII pielikumu, jo ar tiem varēs atrisināt minētās noteikumu praktiskās
   izpildāmības problēmas.
   Atbilstoši ar Regulu (EK) Nr. 1272/2008 piešķirtajām pilnvarām, kuras grozītas ar Regulu
   (ES) 2019/1243, un jo īpaši saskaņā ar regulas 53.c pantu Komisija attiecībā uz katru tai
   deleģēto pilnvaru pieņem atsevišķu deleģēto aktu. Tā kā 25. panta un VIII pielikuma
   grozīšanai deleģētās pilnvaras ir atšķirīgas, Komisija iesniedz divus atsevišķus deleģēto aktu
   priekšlikumus.
   Šis ierosinātais akts attiecas uz 8. punkta pievienošanu 25. pantam, un ar to paredz risinājumu
   pēc pasūtījuma izgatavotām krāsām. Šis akts ir tikai daļa no risinājuma, proti, tas attiecas uz
   sekām, ko Regulas (EK) Nr. 1272/2008 25. pantā noteiktajiem marķēšanas pienākumiem rada
   tas, ka pēc pasūtījuma izgatavotām krāsām nav vajadzības izveidot individuālu maisījuma
   identifikatoru (UFI). Otra risinājuma daļa, proti, ka pēc pasūtījuma izgatavotām krāsām
   izveidot UFI nav vajadzības, ir noteikta Komisijas Deleģētajā regulā (ES) GGGG/XXX
   [C(2020)5759].
   2.         PIRMS AKTA PIEŅEMŠANAS NOTIKUSĪ APSPRIEŠANA
   Saskaņā ar Regulas (EK) Nr. 1272/2008 53.a panta 4. punktu atbilstoši 2016. gada 13. aprīļa
   Iestāžu nolīguma par labāku likumdošanas procesu3 noteikumiem attiecīgajā ekspertu grupā
   CARACAL [kompetentās iestādes REACH un CLP regulu izpratnē (E02385)] notika
   apspriešanās ar katras dalībvalsts norīkotajiem ekspertiem.
   1
            OV L 78, 23.3.2017., 1.–12. lpp.
   2
            Te kā piemēru varētu minēt to, kā panākt atbilstību maisījumiem, kam komponentu dabiskās izcelsmes
            dēļ ir ļoti mainīgs sastāvs, grūtības kompleksu piegādes ķēžu gadījumā precīzi zināt produktu sastāvu
            un ietekmi, kādu atstās fakts, ka maisījuma komponentus ar vienādām tehniskajām īpašībām un
            bīstamību piegādā vairāki piegādātāji.
   3
            OV L 123, 12.5.2016., 1. lpp.
LV                                                        1                                                       LV
 ---pagebreak---    Turklāt laikā no 2020. gada 12. maija līdz 2020. gada 9. jūnijam iniciatīva tika publicēta
   atsauksmēm, un tai tika dots nosaukums “Introducing labelling requirements for bespoke
   paints relevant for poison” (https://ec.europa.eu/info/law/better-regulation/have-your-
   say/initiatives/12315-Amending-Regulation-EC-No-1272-2008-as-regards-supplemental-
   labelling-information-for-emergency-health-response). Tālāk sniegts pārskats par saņemtajām
   publiskajām atsauksmēm.
   Komisija saņēma 46 komentārus no privātpersonām un organizācijām, kas lielākoties saistītas
   ar ķimikāliju industriju un galvenokārt atrodas Eiropā.
   Konkrētāk, lielāko daļu komentāru iesniedza industrijas ieinteresētās personas (92 %
   komentāru saņemti vai nu no uzņēmumiem, vai uzņēmumu organizācijām/apvienībām),
   savukārt pārējos 8 % komentāru iesniedza citi subjekti (4 % – ES iedzīvotāji, 2 % – NVO,
   2 % – citi).
   Kopumā komentētāji šo ierosināto tiesību aktu novērtēja ļoti atzinīgi, norādot, ka ir panākts
   liels progress, lai rastu praktiski izpildāmu risinājumu attiecībā uz krāsām, kas izgatavotas pēc
   pasūtījuma.
   Lielākā daļa komentāru attiecās uz lūgumu atlikt pirmo atbilstības nodrošināšanas datumu
   (2021. gada 1. janvāris), kas noteikts Komisijas Deleģētajā regulā (ES) GGGG/XXX
   [C(2020)5759]. Norādītie iemesli bija liels skaits maisījumu, par kuriem būtu jāsniedz
   paziņojums, aizkavējums (salīdzinot ar sākotnējo grafiku) šā akta pieņemšanā Covid-19 dēļ
   un no tā izrietošā neiespējamība šo aktu pieņemt, pirms ir sācies periods, kurā zināmu vasaras
   laika periodu aktus nepārsūta Eiropas Parlamentam un Padomei4, bažas par to, ka vajadzīgie
   ECHA izstrādātie IT rīki, kuriem industrijai ir jāpielāgo savas sistēmas, varētu nebūt izstrādāti
   laikā, un bažas par to, ka dalībvalstu IT sistēmas var ciest no iespējamiem drošības
   pārkāpumiem, ja izstrāde nebūs pabeigta laikā.
   Komisija atbilstības nodrošināšanas datumu (2021. gada 1. janvāris) neplāno atlikt turpmāk
   izklāstīto iemeslu dēļ. Eiropas Ķimikāliju aģentūra (“Aģentūra”) VIII pielikuma C daļā
   noteikto informācijas iesniegšanas formātu izstrādāja un publicēja jau 2019. gada aprīlī.
   Turklāt aģentūra ir izstrādājusi un izveidojusi meklēšanas datubāzi, kas darbojas kopš
   2019. gada novembra.
   Kas attiecas uz dalībvalstu IT sistēmu gatavību, visām dalībvalstīm, kuras izvēlējās izmantot
   Aģentūras meklēšanas datubāzi, to piekļuve meklēšanas datubāzei tiek realizēta, kā plānots.
   Dalībvalstis meklēšanas datubāzei var piekļūt tikai tad, ja tās ir izpildījušas visas drošības
   prasības, tāpēc bažas par drošības pārkāpumiem ir nepamatotas.
   Kas attiecas uz Covid-19 izraisīto aizkavējumu un no tā izrietošo neiespējamību pieņemt šo
   tiesību aktu, pirms ir sācies periods, kurā zināmu vasaras laika periodu aktus nepārsūta
   likumdevējiem, Komisija lēš, ka aizkavējums ir aptuveni divarpus mēneši. Komisijas ieskatā
   tas neattaisno atbilstības nodrošināšanas datuma atlikšanu.
   Atsauksmēs norādīts, ka no 2021. gada 1. janvāra būs jāpaziņo ievērojams skaits maisījumu.
   Jāņem vērā, ka VIII pielikums tikai saskaņo iesniegšanas formātu un ka 45. pantā noteiktie
   informācijas iesniegšanas pienākumi jau ir piemērojami, kopš Regula (EK) Nr. 1272/2008
   stājās spēkā. Maisījumiem, par kuriem jau ir paziņots esošo nacionālo sistēmu ietvaros,
   Regula (ES) 2017/542 līdz 2025. gada 1. janvārim paredz pārejas periodu, lai labumu no tās
   varētu gūt maisījumi, kas jau ir laisti tirgū.
   Kas attiecas uz 25. panta 8. punkta ieviešanu, tika norādīts, ka koncentrācijas slieksnis, no
   kura pēc pasūtījuma izgatavotas krāsas sastāvā esošo bīstamo maisījumu UFI būtu jānorāda
   4
           OV L 123, 12.5.2016., 1. lpp.
LV                                                   2                                               LV
 ---pagebreak---    uz krāsas iepakojuma, nav noteikts un tika ierosināts noteikt 10 % slieksni. Iepriekš minētā
   konsultējusī ekspertu grupa apsprieda šo jautājumu un secināja, ka pienācīgi reaģēt ārkārtas
   situācijās veselības jomā būs iespējams tikai tad, ja šis slieksnis būtu daudz zemāks. Tagad
   tiek ieviests koncentrācijas slieksnis 0,1 %, kas ir saskanīgs ar slieksni, no kura paziņojumā
   jānorāda bīstami komponenti.
   Attiecībā uz 25. panta 8. punkta otro daļu, kurā paredzēts pienākums pēc pasūtījuma
   izgatavotas krāsas marķējumā norādīt ar individuālu maisījuma identifikatoru identificēta
   maisījuma koncentrāciju, ja tā pārsniedz 5 %, industrijas ieinteresētās personas ierosināja šo
   slieksni paaugstināt līdz 10 %, lai pienācīgi aizsargātu konfidenciālu komercinformāciju.
   Iepriekš minētā konsultējusī ekspertu grupa apsprieda šo jautājumu un secināja, ka pienācīgi
   reaģēt ārkārtas situācijās veselības jomā varēs tikai tad, ja šis limits tiks saglabāts, jo īpaši
   ņemot vērā to, ka lielākā daļa krāsu ir sintezētas ar krāsu komponentiem, kuru koncentrācija ir
   mazāka par 5 % uz vienu krāsas komponentu. Komisija uzskata, ka, tā kā teksta projektā jau ir
   atļauts norādīt noteiktu koncentrācijas diapazonu, nevis konkrētu koncentrāciju, maisījuma
   ķīmiskā sastāva reversās inženierijas iespējamība ir ievērojami samazināta un sniegtie
   argumenti nav pietiekami pamatoti, lai pamatotu vēl lielāku drošuma līmeņa samazinājumu.
   Citi ierosinājumi attiecās uz jēdziena “pēc pasūtījuma izgatavota krāsa” definīcijas
   paplašināšanu 25. panta 8. punkta trešajā daļā un VIII pielikuma A daļas 2.4. iedaļas piektajā
   daļā, attiecinot to arī uz “pēc pasūtījuma izgatavotu krāsainu maisījumu”, lai atkāpi varētu
   attiecināt uz visiem pēc pasūtījuma izgatavotiem krāsainiem maisījumiem. Komisija uzskata,
   ka ir jānošķir maisījumi, kuru mērķis ir piešķirt krāsu, un maisījumi, kuri ir krāsaini. Uz
   krāsainiem maisījumiem nevar attiecināt jēdziena “krāsa” definīciju. Par citiem pēc
   pasūtījuma izgatavotiem krāsainiem maisījumiem tirgus vai incidentu dati netika sniegti,
   tādējādi paplašināt definīciju bez pamatojošiem datiem būtu nepamatoti.
   Vēl citos komentāros tika ierosināts jēdziena “pēc pasūtījuma izgatavota krāsa” definīcijā
   svītrot norādi “ierobežotā daudzumā”. Komisija uzskata, ka šī specifikācija ir nepieciešama,
   lai skaidri definētu pēc pasūtījuma izgatavotas krāsas jēdzienu, jo bez tās tirgū varētu tikt
   laists neierobežots daudzums pēc pasūtījuma izgatavotu krāsu, kas nozīmētu atšķirīgu riska
   scenāriju. Tajā pašā laikā, ņemot vērā, ka definīcijai būtu jābūt tādai, ko var izmantot dažādu
   gadījumu scenārijos, kāda konkrēta ierobežojuma noteikšana būtu bijusi patvaļīga un
   nepamatota.
   Turklāt tika ierosināts 25. panta 8. punkta trešajā daļā un VIII pielikuma A daļas 2.4. iedaļas
   piektajā daļā jēdziena “pēc pasūtījuma izgatavota krāsa” definīcijā iekļaut “pēc pasūtījuma
   izgatavotas industriālās krāsas un iespiedkrāsas”, ņemot vērā, ka tonētāju vai krāsu jaukšana
   tirdzniecības vietā notiek arī industriālajā segmentā. Tā kā trūkst pierādījumu par atkāpes
   nepieciešamību šādām krāsām un pieprasījums tika iesniegts novēloti, Komisija uzskata, ka
   atkāpes tvēruma paplašināšana ir nepamatota. Par jautājumiem, kas saistīti ar jēdzienu “pēc
   pasūtījuma izgatavota krāsa”, diskutēja arī iepriekš minētā konsultējusī ekspertu grupa, un
   lielākā daļa ekspertu uzskatīja, ka vienkāršošanas tvērumu nekādā veidā nevajadzētu
   paplašināt.
   Dažos komentāros tika lūgts nodrošinātu lielāku elastību attiecībā uz individuālo maisījuma
   identifikatoru (UFI) izvietošanu uz citām iepakojuma daļām (piemēram, virspusē, uz vāciņa),
   nevis marķējuma papildu informācijas sadaļā vai uz iepakojuma kopā ar citiem marķējuma
   elementiem, kā noteikts 29. panta 4.a punktā un VIII pielikuma A daļas 5.3. iedaļā. Komisija
   uzskata, ka pašreizējie noteikumi ir pietiekami elastīgi attiecībā uz UFI atrašanās vietu.
LV                                                  3                                                LV
 ---pagebreak---    3.       DELEĢĒTĀ AKTA JURIDISKIE ASPEKTI
   Šis tiesību akts groza Regulu (EK) Nr. 1272/2008. Šā deleģētā akta juridiskais pamats ir
   Regulas (EK) Nr. 1272/2008 53. panta 1. punkts.
LV                                             4                                            LV
 ---pagebreak---                             KOMISIJAS DELEĢĒTĀ REGULA (ES) …/..
                                                  (31.8.2020),
    ar ko attiecībā uz krāsām, kuras izgatavotas pēc pasūtījuma, groza Eiropas Parlamenta
         un Padomes Regulas (EK) Nr. 1272/2008 par vielu un maisījumu klasificēšanu,
                                   marķēšanu un iepakošanu 25. pantu
                                        (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1272/2008 (2008. gada
   16. decembris) par vielu un maisījumu klasificēšanu, marķēšanu un iepakošanu un ar ko groza
   un atceļ Direktīvas 67/548/EEK un 1999/45/EK un groza Regulu (EK) Nr. 1907/20065, un jo
   īpaši tās 53. panta 1. punktu,
   tā kā:
   (1)     Regula (EK) Nr. 1272/2008 tika grozīta ar Komisijas Regulu (ES) 2017/5426, lai
           iekļautu vēl dažas prasības attiecībā uz tādas informācijas sniegšanu, kura saistīta ar
           reaģēšanu ārkārtas situācijās veselības jomā, un attiecībā uz elementa “individuāls
           maisījuma identifikators” (UFI) iekļaušanu bīstama maisījuma marķējuma papildu
           informācijā. Importētājiem un pakārtotiem lietotājiem atbilstība jaunajām prasībām
           jānodrošina pakāpeniski: atkarībā no tā, kādam lietojumam maisījumu laiž tirgū, ir
           noteikta virkne atbilstības nodrošināšanas datumu.
   (2)     Krāsu nozare ir paudusi bažas par to, kā darbā ar krāsām, ko sintezē ierobežotā
           daudzumā tirdzniecības vietā pēc individuāla patērētāja vai profesionāla lietotāja
           pasūtījuma, praktiski izpildīt prasības attiecībā uz reaģēšanu ārkārtas situācijās
           veselības jomā. Lai apmierinātu klientu pieprasījumu pēc ļoti specifiskiem krāsu
           toņiem, sintezētājiem var lūgt sintezēt un piegādāt krāsas ar gandrīz neierobežotu
           skaitu dažādu sastāvu. Tādējādi, lai nodrošinātu atbilstību prasībām attiecībā uz
           reaģēšanu ārkārtas situācijās veselības jomā, sintezētājiem būtu vai nu iepriekš
           jāiesniedz informācija un jāizveido UFI ārkārtīgi lielam skaitam krāsu visās
           iespējamās krāsu kombinācijās, no kurām daudzas īstenībā nekad netiktu piegādātas,
           vai atlikt katru piegādi līdz brīdim, kad informācija ir iesniegta un UFI ir izveidots
           Abas šīs pieejas pēc pasūtījuma izgatavotu krāsu industrijai uzliktu nesamērīgu slogu.
   (3)     Lai attiecībā uz pēc pasūtījuma izgatavotām krāsām novērstu nesamērīgu
           administratīvo slogu, it sevišķi maziem un vidējiem uzņēmumiem, prasības ar
           Komisijas Deleģēto regulu (ES) GGGG/XXX [PB: Lūgums ievietot atsauci uz
           Komisijas Deleģēto regulu..., ar ko nolūkā uzlabot to informācijas prasību praktisko
           izpildāmību, kuras saistītas ar reaģēšanu ārkārtas situācijās veselības jomā, groza
   5
           OV L 353, 31.12.2008., 1. lpp.
   6
           Komisijas Regula (ES) 2017/542 (2017. gada 22. marts), ar ko groza Eiropas Parlamenta un Padomes
           Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu,
           pievienojot tai pielikumu par saskaņotu informāciju, kura saistīta ar reaģēšanu ārkārtas situācijās
           veselības jomā (OV L 78, 23.3.2017., 1. lpp.).
LV                                                        5                                                    LV
 ---pagebreak---           Eiropas Parlamenta un Padomes Regulu (EK) Nr. 1272/2008 par vielu un maisījumu
          klasificēšanu, marķēšanu un iepakošanu, C(2020)5759] jāgroza, lai dotu iespēju pēc
          pasūtījuma izgatavotas krāsas atbrīvot no Regulas (EK) Nr. 1272/2008 VIII pielikumā
          noteiktajiem paziņošanas pienākumiem un no minētajā pielikumā noteiktā pienākuma
          izveidot UFI. Tomēr šādā gadījumā, lai toksikoloģijas centri varētu pienācīgi reaģēt
          ārkārtas situācijās veselības jomā, individuālajiem maisījumiem, ko satur pēc
          pasūtījuma izgatavotas krāsas, visas VIII pielikuma prasības ir piemērojamas arī
          turpmāk.
   (4)    Iepriekš minētā gaismā ir lietderīgi grozīt Regulas (EK) Nr. 1272/2008 25. pantu, lai
          noteiktu, ka pēc pasūtījuma izgatavotām krāsām, par kurām neziņo nekādu informāciju
          un kurām neveido attiecīgu UFI, marķējumā jānorāda visu to sastāvā esošo maisījumu
          UFI. Turklāt, ja ar UFI identificēta maisījuma koncentrācija pēc pasūtījuma
          izgatavotajā krāsā pārsniedz 5 %, šī koncentrācija jānorāda papildu informācijā, kas
          iekļauta pēc pasūtījuma izgatavotās krāsas marķējumā, jo ir lielāka iespējamība, ka
          maisījumi pēc pasūtījuma izgatavotās krāsās šādā koncentrācijā varētu būt nozīmīgi
          reaģēšanai uz ārkārtas situāciju veselības jomā.
   (5)    Ņemot vērā, ka tuvojas Regulas (EK) Nr. 1272/2008 VIII pielikumā privātai un
          profesionālai lietošanai paredzētiem maisījumiem noteiktais atbilstības nodrošināšanas
          datums (2021. gada 1. janvāris) un šī regula dod iespēju visiem sektoriem nodrošināt
          atbilstību minētajam pielikumam, šai regulai būtu jāstājas spēkā pēc iespējas drīz.
   (6)    Tāpēc Regula (EK) Nr. 1272/2008 būtu attiecīgi jāgroza,
   IR PIEŅĒMUSI ŠO REGULU.
                                                 1. pants
   Regulas (EK) Nr. 1272/2008 25. pantam pievieno šādu punktu:
            “8. Pēc pasūtījuma izgatavotai krāsai, par kuru nav sniegta informācija saskaņā ar
            VIII pielikumu un kurai nav izveidots attiecīgs individuāls maisījuma identifikators,
            marķējumā iekļautajā papildu informācijā norāda visu to pēc pasūtījuma izgatavotas
            krāsas sastāvā esošo maisījumu individuālos maisījuma identifikatorus, kuru
            koncentrācija pārsniedz 0,1 % un par kuriem pašiem ir jāiesniedz paziņojums
            saskaņā ar 45. pantu, un šo informāciju norāda vienkopus dilstošā secībā pēc
            maisījumu koncentrācijas pēc pasūtījuma izgatavotajā krāsā, ievērojot VIII pielikuma
            A daļas 5. iedaļas noteikumus.
            Gadījumā, uz kuru attiecas pirmā daļa, ja ar individuālu maisījuma identifikatoru
            identificēta maisījuma koncentrācija pēc pasūtījuma izgatavotajā krāsā pārsniedz
            5 %, pēc pasūtījuma izgatavotās krāsas marķējumā iekļautajā papildu informācijā
            blakus individuālajam maisījuma identifikatoram norāda arī maisījuma
            koncentrāciju, ievērojot VIII pielikuma B daļas 3.4. iedaļu.
            Šā punkta vajadzībām “pēc pasūtījuma izgatavota krāsa” ir krāsa, ko pēc individuāla
            patērētāja vai profesionāla lietotāja pasūtījuma sintezē ierobežotā daudzumā
            tirdzniecības vietā, tonējot vai jaucot krāsas.”
                                                 2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā
   Vēstnesī.
LV                                                   6                                            LV
 ---pagebreak---    Šī regula uzliek saistības kopumā un ir tieši piemērojama dalībvalstīs.
   Briselē, 31.8.2020
                                                 Komisijas vārdā –
                                                 priekšsēdētāja
                                                 Ursula VON DER LEYEN
LV                                                 7                       LV